
PARTEA OFICIALĂ 


XE 


No. 149—1929. 


Concurs. 


Pentru complenirea. parohiei vacante Eriuadoni 
(districtul Vaşadului) prin aceasta publicăm concurs 
cu terminu! de 1 Martie crt. 

Cererile se vor înaintă acestul Ordinariat până 
la data de mai sus. 

Oradea, Şed. Cons. din 17 lanuarie 1929. 


No. 249—1829. 


Oficiile parohiale sunt autorizate, ca opul „Re-. 
zumat al Istoriei Bisericii“ (Evul vechiu) de F. Mourret 
şi J. Carreyre şi tradus în Româneşte de păr. D.A. 
Ciple să-l poată procura pentru bibliotecile. parohiale 
pe cheltuiala casselor bisericeşti. 


Oradea, la 28 lanuatie 1929. 

PARTEA NEOFICIALĂ 


LR a i 


Patronajul şi Preoţimea. 


N 


Sentimentul sănătos şi practic al Statelor Unite 
din America de Nord a triumfat: atunci când a sta- 
bilit normele: dreptului penal modern în baza cărora 
chemarea dreptului penal este nu numai răsbunarea 
infracţiunei săvârşite, ci în aceiaş măsură, — ba 
încă în primul rând — prevenirea, împiedecarea cri- 
melor, corijarea celor ajunşi pe calea crimei, edu- 
carea, îngrijirea şi prin aceasta apărarea socială şi 
vindecarea năcazurilor sociale. 

Dreptul penal este o parte din elica socială şi 
politica socială. 

Principiul dreptului penal modern este ăia 
prin formarea dreptului penal al minorilor, care fapt 

il stabilim cu atât mai vârtos deoarece aceste prin- 
” cipii sunt depuse şi în legea despre instanţa minorilor 
în vigoare în Transilvania dela 1 lanuarie 1914. 

In senzul acestei legi singura menire a judecă- 
torului nu este numai ca să stabilească infracţiunea 
şi să aplice vre-o dispoziţiune, ci după împrejurările 
cazului ivit, — se va transforma într'o autoritate de 
apărare şi sprijinire care poate să ia măsuri în inte- 
resul minorului, în special îl poate scoate din me- 
diul ambiant depravat, din cercul răutăcios familiar 
ori aparținător, sau în interesul de educaţie ulterioară, 
îl poate lăsa la încercare spre a lucra. 





Aceasta atribuţiune a judecătorului minorilor, . 
mai ales pentru mântuirea minorilor abandonaţi, cari 


“ trăesc întrun mediu ambiant rău, însă nu sunt încă 


depravați — va da un rezultat îmbucurător atunci 
când va fi sprijinit prin munca voluntară a membri-- 
lor societăţii. 

La aceasta activitate socială sunt chemaţi atât 
notarul comunal, şi învățătorul — în a cărui şcoală, 
ar fi dator să frecventeze minorul prelegerile, — cât 
şi preotul sub a cărui conducere cade minorul din 
punct de vedere religios şi moral. Pi 

Cercul de chemare al preoţimii se estinde mai 
ales în direcţia de: 

1. — a studia atât mediul ambiant cât şi in- 
dividualitatea minorului infractor contra căruia s'a 
făcut reclamaţie ; 

2. — a îndeplini suo şi supravegherea 


' minorului lăsat la încercare. 


Tractarea cu minorii în general ar fi — în baza 
studiul mediului ambiant — dispozițiuni cu caracter 
de educare şi intărire morală în cazurile mai 
uşoare, iar în cazuri grave şi aţă de recidivişti o 
severitate neîndurătoare. 

“Judecătorul minorilor poate aplica următoarele 
măsuri față de minorii cari la data comiterii infrac- 

țiurtei au împlinit etatea de 12 ani. însă n'au trecut 
de 18 ani: 

|. — a dispune ca minorul să primească o 
disciplină casnică sau şcolară, 

2. — a lăsa pe minorla încercare pe | an, care 
timp poate fi prelungit până la etatea sa de 21 ani, 
i 3. — a-l ţine sub supraveghere întrun local 
potrivit al instanţei în cursul zilei, între orele 8 dim. 
şi 6 seara pe timp de 3 până la 12 ore, limitându-i 
ori detrăgându-i alimentele, 


4. — a admonesta pe minor, 

5. — a-l interna la educaţie corectivă, 

6. — a-i aplica închisoare corecțională s'au 
amendă, 


Durata închisorii corecţionale în cazuri mai grave 
este 15 ani. Aşadară nu stă aceea credinţă greşită, 
că ptin sprijinirea infractorului minor se va sprijini 
însaş infracţiunea, din contră printr'o măsură rapidă şi 
prin executarea unei supravegheri corecte, minorul va 
fi împiedecat ca să trăiască şi pe mai departe în 
mocirla păcatului. S 


Pentru ca judecătorul să poală aplica. dintre 
măsurile legale cea mai bună dispozitiune, au o 
mare importanță datele câştigate în mod precis şi 
conştiincios prin studiul mediului ambiant. | 

Studiul mediului ambiant serveşte ca orientare 
judecătorului pentru a putea cunoaşte individualita- 
tea, desvoltarea intelactuală şi morală a minorului. 

In special se va descoperi viața anterioară, re- 
laţiile familiare şi materiale, ocupaţia, modul de traiu, 
purtarea, situaţia socială, şi mediul ambiant al mi- 
norului, în care el trăieşte, şi mai ales împrejurarea 
dacă minorul sar fi expus unei stricăciuni morale 
în mediul ambiant actual, sau dacă e pe cale de 
depravare. 


Aceste date pot fi stabilite numai la fața lo- 
cului, drept aceea minorul trebuie cercetat în mediul 
ambiant în care trăieşte. — Trebuie a vorbi nu nu- 
mai cu minorul, ci a se interesa desvre aceste date 
în cazurile ivite atât la părinţi, la îngrijitori, patron, 
învățători, cât şi la vecini. 

Numai în cunoştinţa datelor specificate va fi 
în stare judecătorul să ia măsurile necesare în inte- 
resul minorului. 

Dacă baza rânduelii noastre sociale este religia, 
atunci minorii pierduţi vor fi îndreptaţi pe calea cea 
adevărată şi fericită numai prin puterea credinței şi 
a religiei. 

Cu educaţiunea morală religioasă trebuie înze- 
laţi acei minori cari în multe cazuri sunt jerifele 
şi nu autorul infracţiunei lor, deoarece dacă în tim- 
pul oportun ar fi primit îngrijirea şi mângăierea pe 
care o dă religia, atunci ar fi fost destul de tari ca 
să reziste păcatului şi lenevirei, cari sunt cei mai 
mari duşmani ai societăţii. 


Puterea obişnuinței este mare, drept aceea mân- 
tuirea şi scoaterea din depravare a minorilor cari 
sunt uşor de corijat şi de format — este un interes 
primordial de stat şi social. | 

Măsurile luate de judecătorul minorilor au nu- 
mai atunci un rezultat practic, dacă sunt executate 
în senzul spiritului legii; drept aceea avem toată în- 
crederea în preoţime, că mai ales în cazurile de 
lăsare la încercare a minorilor .va da un ajutor şi 
sprijin suficient pentru îndreptarea minorilor spre 
bine şi la lucru sârguitor. 

Dacă acest interes comun va fi în viitor princi- 
piul celor chemaţi, atunci în adevăr va scădea 
numărul minorilor infractori, cum reese şi din datele 
statistice ale instanței minorilor dela tribunalul Bihor, 
şi anume: 


în anul 1914 s'a pus în curs procedura faţa de 836 minori 


ă 1916 , Ș ȘI „ 1766 „ 
î 1918 „ „, , „148 
, 1920, , NI ş 99 „ 
„1924 1 pm 420 
„1926 , 4 p „365 » 
E 1928 „ : E „301 


Scăderea numărului minorilor infractori deve- 
deşte în mod strălucit, că rezolvarea separată a 
cauzelor minorilor în baza legei instanței minorilor 
— este actuală şi de dorit, având singură efect în 
luptă contra criminalităţii minorilor. . 

După învăţăturile lui Cristos faptele bune vor fi 
răsplătite cu bine. 

Dacă indeplinim un bine prin aceea că mân- 
tuim din ghiarele depravărei pe minorii abandonaţi 
şi negljaţi, atunci prin ajutorul preoțimei se va face 
nu numai un fapt bun, ci se vor câştiga tot atâţi 
muncitori buni societăţii creatoare. 

Cei părăsiţi şi de cari nu ne îngrijim precum 
şi infractorii încarnaţi sunt cei mai periculoşi duşmani 
ai societăţii de azi şi de mâine. 

Cu toate că sunt şi vor rămâne îndivizi inco- 
ribili, totuşi trebuie să continuăm munca noastră în 
scopul de mai sus, care va fi cu atât mai poziliv 
cu cât va fi mai strânsă legătura necesară între ju- 
decătorul minorilor şi preot în lupta pentru mân- 
tuirea minorilor, de a căror îndreptare avem nevoie 
căci viața omului numai atunci devine fericită, fruc- 
tele activităţii organelor sociale numai atunci vor fi 
vizibile, dacă ne va reuşi a crea mai mulți membrii 
folositori societăţi creatoare. 

Şi din aceasta activitate socială a patronajului 
— preoţii nu pot să lipsească. 

Dr, C. Nesselrode 


judecător de tribunal. 

Wlisiunile din Viena. 


incă pe la sfârşitul anului 1927 parohilor din 
Viena le răsări idea grendioasă de-a organiză pen- 
tru slăvilirea răului descreştinării, de care sufere 
superba capitală a lui Lueger, misiuni în stil mai 
mare. Idea se înfăptui în anul 1928 expirat. 

S'a convenit ca misiunile, în stil mare, să se 
țină în două cicluri. în zilele de 4—18 Nemvrie şi 
25 Nov.—9 Dec. 1928, în cele 95 biserici parohiale 
ale Vienei şi în alte 14 biserici, total în 109, în jumă- 
tate în ciclul întâi, în ce rămâne în celalalt ciclu, cu 
55 de predicatori din întreg teritorul german (majo- 
ritatea din Reich). 

Va înțelege oricine propolrţiil: grandioase ale 
acestor misiuni. Pregătiri de 3 luni, — propagandă în 
scris, prin broşuri, foi volante, placate, rugăciuni, etc, 
tot ce poate iscodi mintea modernă în genul mijloa- 
celor de propagandă, premerseră acestui grandios 
efort religios, cari pregătiri de altfel, acum nu ne 
interesează în aşa măsură ca şi rezultatele şi con- 
cluziile practice pentru pastorația de oraş, la cari 
au ajuns organizatorii acestei puternice ofensive 
pentru suflete. 

Rezultatele momentane au satisfăcut atât pe 
cei peste 50 de misionari cât şi pe organizatori, dar 
ele au scos la iveală o sumedenie de constatări du- 
reroase cu privire la pastorația oraşelor mari. 

Predicile au fost — cum era şi firesc, date fiind 
numărul şi abilitatea probată a predicatorilor, — foarte 
bine cercetate, s'a constatat însă că bărbaţii, şi da- 
mele în vârstă mijlocie n 'au fost în număr; asemenea 
a fost mai mic şi numărul tineretului adult. 

Mărturisiri au fost în total 182.000, cuminecări 
400.000 (afară de-ale persoanelor eclesiastice din 
institute religioase; numărul catolicilor în Viena e de 
1.400.000); convertiri s'au întâmplat sub influința pre- 
dicilor 200. 

Cardinalul din Viena, în baza celor constatate 
şi experiate a dispus: î. ca în fiecare parohie să se 
întroducă cuminecarea lunară pe profesiuni (Standes- 
komunion); 2. în scopul contactului mai intim cu 
credincioşii (a pastoraţiei individuale: „eu cunosc 
pe ai mei şi ei mă cunosc pe mine) fiecare paroh 
va împărți parohia sa în sectoare încredințate câte 
unui preot, care să poată face pastoraţie individuală 
între credincioşi, cunoscându-i personal pe toţi, ne- 
voile lor şi ţoate imprejurările vieţii. 

Canonicul Handloss, spiritualul Seminarului ar- 
hidiecezan din Viena, care a studiat întreg mersul mi- 
siunilor, face pe marginea lor următoarele reflexii, 
indicând totodată şi mijloacele pastorale moderne a 
se pune în aplicare pe viitor: 

1. Tonul, stilul şi nivelul predicilor trebue să 
fie acomodat auditorului modern, care e mai critic 
şi mai exigent, aşteptând lămuriri la toate chestiunile 


şi problemele religioase ce-l preocupă. Deci mai 
mult fond 'în predică, decât formă. 

2. Se impune descentralizarea pastoraţiei pa- 
rohiale prin înființa:ea mai multor stațiuni misionare . 
(capele, etc) pe teritorul unei parohii. 

3. Se recere o puternică presă catolică, care să 
contrabalanseze influinţa nefastă a presei anticreştine. 
In legătură cu aceasta un puternic serviciu de col- 
portaj al produselor presei creştine. 

4. Să desvoltăm simţul parohial în credincioşi, 
ca toţi să ştie de care paronie ţin şi să ia parle ac- 
tivă la viaţa parohială stând în legătură strânsă de 


„cunoştinţă cu parohul, centrul şi inima parohiei. 


5. Intensificarea apostolatului laic, prin tragerea 
la contribuţie de muncă şi eneigie în propagarea 
ideilor religioase şi a' elementului mirean, în care 
zac energii de zel şi sacrificiu nebănuite. 

6. Desvoltarea şi intensificarea vieţii Reuniunilor 
de pietaie pentru toate categoriile de credincioşi. 

7. Pregătirea unui cler zelos şi bine înarmat cu 
toate cunoştinţele şi metodele de pastoraţie recla- 
mate de împrejurările speciale ale vieții religioase la 
oraşe. 

lată ce propune zelosul canonic dela - Viena 
pentru a intensifică lupta pentru suflete în oraşe, 
unde viaţa e mai febrilă; primejdiile credinței mai 
numeroase, curentele vrăşmaşe mai ademenitoare. 

Trebue să recunoaştem, că aceste mijloace sunt, 
cu adevărat, apte pentru a crea şi suslinea a pasto- 
raţie modernă la oraşe, care, — s'o recunoaştem cu 
regrel şi propus de îndreptare, — la noi încă nici nu. 
există. Ne place să ne alintăm în valurile optimismului, | 
şi să credem că la noi totul merge bine, văzând 
câțiva credincioşi la biserici şi numărul cuminecă- 
rilor crescând, dar nu ne luăm osteneala să privim 
lucrurile mai de-aproape şi să vedem că acest contin- 
gent sporit ni-l dau elevii şi elevele şcolilor, cari, parte 
din râvnă, parte obligator, cercetează mai des sfin- 
tele Taine. Dar să se facă o probă, d. p. în lunile 
de vară, când elevii lipsesc, şi să se constate atunci. 
termometrul vieţii religioase a unei parohii la oraş. 
Vom vedea că va trebui să ne plângem ca Vienezii, 
că pe terenul pastoraţiei orăşene să face puțin, să 
nu zicem nimic mai mult decât e obicei să se facă 
şi la sate, şi să constatăm, că mijloacele enumărate 
mai sus, e o datorie de conştiinţă şi pentru preoții 
noştri parohi la oraşe de-a le pune în aplicare, ne- 
înterziat şi fără amânare. Căci altfel nu peste mult 


“va trebui să ne opinlim da scoate sufletele încre- 


dințate nouă din ghiarele indiferentismului, ateismu-' 
lui, ori ale sectelor. Şi e mai bine a preveni, decât a 
se căi mai târziu. 

De aceea preoţilor dela oraşe îndoit le:sună 
cuvintele Mântuitorului: „Redde rationem villicationis 

tuae“ şi celor în drept asemenea îndoită grijă li se 
împune pentru sufletele pierdute în valurile tulburi 
ale oraşelor moderne. Cele mai de multe ori nu 
abilitatea politică va face pe cineva apt să fie un 
bun preot la oraşe, ci sufletul preoţesc care iradiază 
blândeţă, bunătate, tact şi râvnă asemuitoare ace- 
leia ce ardea în pieptul unui Pavel sau Francisc, 
cari ziceau: „Charitas Christi urget me," 
„suflete vreau“. In sfârşit, toată reuşita pastoraţiei 
la oraşe depinde, cum zice şi canonicul Handloss, 
dela persoana parohului, care dacă va fi „the right 
man an the right pleace“ totul va merge bine. „Alles 
ist mâglich wenn man den rechten Mann am rech- 
ten Platz hat“.*) P. Tăutu. 


*). V, „Seelsorger“ No, lan. 1929. 

D. Goldiş şi „Astra“ 


Incă nu e cazul s'aplicăm „Asociaţiunii“ odi- 
nioară atât de glorioase a lui Şaguna, a lui Cipariu, 
a lui Bariț, ceeace ne'ndeamnă strămoseasca vorbă: 
De mortuis nil nisi bene. „Astra“, cum îndeobşte şi 
poate pentru a-i marcă mai bine declinul este nu- 
mită, n'a murit încă. Se cade deci să se vorbească 
despre ea mai mult şi mai altfel decât se vorbeşte, 
şi ar trebui ca indiferentismul obştesc ce se conti- 
nuă în juru-i să dispară odată, peniruca să nu ne 
trezim că boala de care boleşte este 'ntr'adevăr 
boala lungă cu moarte sigură din zicală. 

Există şi în jurul acestei chestii a „Astrei“ o 
tăcere la fel cu-aceea care a îngăduit să se creieze 
penibila „chestie“, şi un indiferentism asemenea 
aceluia care a tolerat să vedem ajunsă instituţia 
atâtor idealiste şi obşteşti realizări naţionale acolo 
unde a ajuns: bolind a moarte sigură, în vreme ce 
Casaţia ește învitată să se pronunţe curmându-i mai 


de vreme sfârşitul ruşinos, în baza unui articol. din 


statut care-i prevede dizolvarea pentru cazul că a 
devenit pernicioasă. 

Situaţia „Astrei“ e astăzi într'adevăr aceasta. 
Şi mult mai trist de cât că se află întro atare si- 
tuație penibilă şi ruşinoasă, este că opiniei publice, 
după cât se pare, nici că-i pasă de ceeace se 
'ntâmplă. 

Această opinie publică nu s-a cutremurat în 
chipul ce era de aşteptat când profesorul universitar 
şi preşedintele demisionar al secţiei pedagogice a 
„Astrei“, d. Onisifor Ghibu, a publicat în ajunul 
ultimei adunări generale a „Asociaţiunii“ cartea sa 


1) Publicăm acest articol al distinsului nostru colaborator 
nu cu intenţiunea să facem politică şi nici din plăcerea de a 
atăcă numai, ci ca să cunoască şi preoțimea noastră unele 
dedesupiuri ale chestiunii ce se agită de o vreme în jurul „Astrei“ 
a cărei funcţionare o interesează de-aproape. N. R. 





„Ardealul în Basarabia“, care este cel mai spăimân- 
tător, rechizitoriu ce se putea face unei inslituţii na- 
ționale de importanţa „Astrei“. Nu s'a mişcat de- 
asemenea nici când d. Dr Valeriu Moldovan a dat 
prin „Patria“ de-acum o lună şi jumătate acea alarmă 
care ne spunea că 'n lumea care poarlă vina ori- 
ginală că „Astra“ este unde este, a 'nceput să se 
rostească destul de tardiva mea culpa. Şi aşiiderea 
parcă nimic nu sar fi întâmplat pentru opinia 
aceasta publică a Ardealului, când după asemenea 
strigăte de alarmă, adunarea generală din Decembre 
trecut a „Astrei“ s'a ținut ca nici o alta: cu preşe- 
dintele lipsă (d. Ghibu destăinuie în cartea sa că 
atunci când d. Goldiş, preşedintele „Astrei“, absen- 
tează şi trimite telegrame de s-uze, are de obicei 
un buboi) şi cu nici mai mult nici mai puţin decât 
două duzini de membri, adunaţi la reşedinţa instituţiei, 
atunci când convocatorul din adunarea generală 
anterioară prevedea o adunare generală după toată: 
regula şi după obicei, într'un alt oraş unde să aibă 
tradiționalul caracter de demonstraţie naţională. 

Stând lucrurile aşa, nu este de loc de prisos 
să dăm în rândurile acestea o scurtă reproducere 
după gravele destăinuiri ce le face 'n cartea sa d. 
prof. univ. Onisifor Ghibu, şi să îndemnăm pe toată 
lumea să ia notă de acest penibil rechizitoriu. 

„Ardealul în Basarabia“, apărută acum două 
luni la Cluj, a fost publicată din cauza unui carac- 
teristic incident avut de d. Ghibu cu d. Goldiş, pre- 
şedintele „Astrei“ : trimis la stăruinţele Basarabeni- 
lor ca să împământenească „Astra“ între Prut şi 
Nistru — iar în intenția dlui Goldiş ca să contra- 
balanseze acţiunea politică din Basarabia a dlui 
Goga şi să-i creeze d-sale un fief politic. în locul 
celui pe care l-a pierdut în Ardeal — d. Ghibu a 
fost mandatat să acționeze în mijlocul Basarabeni- 
lor, iar dupăce-a înfiinţat acolo sumedenie de sucur- 
sale ale „Astrei“ şi-a iniţiat o propagandă naţională 
strălucită, preşedintele „Astrei“ l-a lăsat cu gestiu- 
nea nedescărcată până astăzi, încât d. Onisifor 
Ghibu a trebuit să se adreseze Casaţiei cerând di- 
solvarea „Asociaţiunii “. | 

S'a 'ntâmplat această faptă a dlui Goldis — 
ni-o spune tot cartea-rechizitoriu de care ne ocu- 
păm — pentrucă d. Ghibu n'a consimţit să serveas- 
că interesele politice mai sus amintite ale preşe- 
dintelui „Astrei“, ci s'a ocupat în Basarabia numai .- 
de propagandă cultural-naţională. 

Capitolul acesta al politicianismului întrodus la 
„Astra“ este ilustrat în colori cum nici nu se poate 
închipui. Aflăm, cum politicianismul este păcatul 
original al actualei decadenţe a „Astrei“; cum d. 
Goldiş a râvnit la „şefia vieții naționale a Ardealu- 
lui“ (712); cum neajungându-o, sar fi mulţumit cu 
o catedră de sociologie la Universitatea din Cluj, 
dar a căzut şi de-acolo fiindcă comisia care orga- 

niza Universitatea (Gusti, Jorga, Pârvan) neştiind la 
activul cultural al petiționarului decât compilaţia 
după manualul de istorie a patriei maghiare Mangold, 
cu adaosul original al delicateţelor la adresa lui 
Mihai Viteazul, a amenințat că-şi dă demisia şi nu 
mai organizează Universitatea, dacă se stăruie pentru 
d. Goldiş; cum după aceasta fostul viitor şef al 
„vieţii naționale“ s'ar fi mulțumit cu postul de direc- 
tor al Bibliotecii universitare din Cluj (asimilat cu 
profesorii universitari), dar sa opus senatul Univer- 
sității ; şi cum, în sfârşit, fiindcă începuse cum se 
spune, să facă urât, a fost molcomit cu preşidenţa 
„Astrei“, la care a ajuns aşa: 

În mijlocul unei atmosfere general ostile dlui 
Goldiş (dnii Bogdan—Duică, Lapedatu, Puşcariu, 
regretatul Begrea, Paul, losif Popovici dăduseră în 
contra eventualei alegeri o alarmă violentă prin 
presă), partidul din care dsa făcea parte'a venit la 
adunarea electivă dela Timişoara cu 6000 de membrii 
noui, înscrişi şi -aduşi anume ca să forțeze alegerea, 
şi cari îndată dupăce d. Goldiş a fost „molcomit“, 
s'au retras din sânul Asociaţiunii. 


După cum se ştie, d. Goldiş făgăduise solemn : 


adunării care l-a ales, că se va muta dela consisto- 
rul. dela Arad la Sibiu. N'a făcut-o nici până astăzi, 
deşi d. Ghibu ne destăinuie că tocmai în vederea 
aceasta i sa creat la metropolie un post de secre- 
tar de consistor, iar „Albina“ îl cooptase 'n comitet. 
(Tot d. Ghibu ne mai semnalează coincidenţa ciu- 
dată dintre şediniele „Albinei“ şi ale preşidentiei 
„Astrei“, ceeace înseamnă că d. Goldiş merge la 
Sibiu la bancă, şi nu la Asociaţiune). Dacă la Sibiu 
nu sa mutat, a făcut în schimb toate demersurile 
(iarăşi un secretariat de consistor, de astă dată la 
Bucureşti) ca să mute „Astra“ oficială în capitală, 
pentruca să împrumute un prestigiu lui Goldiş mi- 
nistrul. 


Trecem din lipsă de spaţiu peste manoperele . 


la cari a recurs pentruca să-şi înoească mandatul 
de preşedinte, şi ne oprim la ceeace arată contri- 
buţia dlui Goldiş la Astra. 

La 1920 Astra avea 3567 membrii activi; la 
1921 avea 4876, la 1922 5603, prin urmare instituţia 
era într'un. crescendo foarte apreciabil. Veni adu- 
narea electivă dela 1923, şi numărul acestor membrii 
ciescu dintr'odată la 11629, pentruca în anul urmă- 
tor să se reducă la 3252, mai puţin deci decât la 
1920, când începuse ascensiunea de după Unire a 
instituției. La 1925 numărul membrilor activi se re- 
duse la 642, zi: şase sute patruzeci şi doi, şi cu 
greu a putut fi ridicat — datorită ministeriatului — 
în 1926 la 1951 inşi. Şi mai caracteristică e decă- 
derea aceasta, acest boicot adevărat al ardelenilor 
faţă de instituția națională care le fusese suprema 
mândrie, dacă se are în vedere această constatare 


a dlui Ghibu: 


„In special numărul membrilor ţărani s'a redus. 
la 15% faţă de cel din primul an al prezidenţiei 
dlui Goldiş, şi la 2% faţă de cel din 1911“. 

Ca aceasta înmormântare să-şi aibă cuvanitul 
decor, ministrul Goldis a aranjat după toate pre- 
scripțiile moderne: o săvârşire cu filme cinemato- 
grafice. 

S'a ştiut anume, că Astra a devenii concesio- 
nara cinematografelor din Ardeal, stăpână deci peste 
o sursă de venituri cari să suplinească mărinimia 
de altă dată faţă de dânsa a membrilor. Dar ceeace. 
nu s'a ştiut, sa aflat abia acum: Astra care are 
aceste concesiuni şi aceste venituri, nu este Astra 
lui Şaguna, ci o alta, separată, a dlui Goldig & Co., 
care va beneficia şi durăce d. Goldiş n'ar mai fi 
succesor al lui Bârseanu. Chestia incepuse să se 
dezbată la adunarea celor două duzini numită adu- 
narea generală din Decembre dela Sibiu, dar sa 
trecut peste. ea cu o indulgență fantastică. . 

Ne oprim aci. Amănuntele celelalte cari mai 
sunt în cartea dlui Ghibu, aşijderea caracteristice 
pentru halul de-acuma al Astrei ni-ar reclama un 
spațiu de care nu dispunem. De aceea de încheiere 
recomandăm cartea. d-lui Ghibu tuturor celor cari 
sunt de părerea noastră: că boala lungă a „Astrei“ 
nu trebuie să aibă parte de indiferentismul de-acuma 
al ardelenilor. 

isi Tolan. 

Un neajuns prin satele noastre. 


Sub povara unei răspunderi-fără de păreche, 
păstorul sufletesc trebuie să ţină seamă de toate 
influențele cari au înrâurire asupra sufletelor păsto- 
rite; în orice caz ținem seamă de înrâurirea: şcolii 
şi socotesc de cea mai condamnabilă atitudine dea. - 
nu susține cu învățătorii cea mai creştinească relaţie: 
Cunoscând temeinica pregătire în ramura. teologiei 
pastorule a preoțimei noastre, n'aş crede că sar 
află vreun preot unit, care să nu înțeleagă rostul: 
unei perfecte colaborări cu acei învățături, cari age- 
menea fac din profesiunea lor o adevărată menire. 
Cine. dintre noi nu-şi aminteşte grija, cu care ni sa 
atras atenția asupra importantei legătuni, ce trebuie 
să susţinem şi să alimentăm cu trudiţii reprezentanți 
ai acelei apostolii, ce se chiamă: învăţământ! Deci, 
deoparte din aceste consideraţii aprioristice, dealtă 
parte din universalitatea cazurilor practice, afirm: că. 
preoțimea noastră sub acest raport nu se poate 
acuză. Noi ştim, că colaborarea, sau divergenţa între: 
preot şi învăţător, are influinţă hotăritoare în primul: 
rând asupra creşterei copiilor şi, la rândul său, asu- 
pra vieţii întregii parohii, şi aceasta nu numai pentru: 
frumoasa pildă în cazul întâiu, ori pentru sminteelă 

în cazul al doilea, ci şi pentrucă e un lucru dovedit 
până la evidenţă, că nici creşterea prin învăţământ 
fără de contribuţia religiei nu va aveă roade vred- 
nice, dar nici adevărata religiozitate nu se poate 
_realiză, fără de ostenelile educaţiunii desfăşurate prin 
învățământ. Şi dacă voi prezentă faple din goana 
vieţii, ele vor dovedi că mulţi dintre noi, tocmai sub 
acest raport, suntem împiedecaţi în activitatea noa- 
stră de păstori sufleteşti, luându-ni-se putinţa de a 
lucră împreună cu învățătorii, despre cari ştim că 
ne-ar fi vrednici colaboratori. 

In județul Aradului în trecutul apropiat în mod 
sistematic nu sau numit învăţători uniţi în comu- 
nele, în cari, fie în întregime, fi în parte locuitorii 
sunt uniţi. Va zice cinevă, că cheagul colaborării 
nu se tulbură prin faptul, că în cutare sătuleţ, preo- 
tul unit n'are de colaborator un învățător unit; o fi 
având un învăţător de allă religie. Răspunsul meu 
nu poate să fie, decât din domeniul intim al misiu- 
nei preoțeşti: preotul prin menirea sa desfăşoară o 
prosramă de muncă, mişcându-se în cadrele: fixate 
de principiile propriei sale Biserici; cine nu este stă- 
pânit de aceste principii, nu poale să fie colaboia- 
torul preotului. Cel mult organizaţiile cu caracter po- 
litic, cultural şi economic, pot oferi un teren comun 
de activitate, dar prin acestea nu se sondează sub- 
stratul religios al sufletului omenesc. Or, terenul p:o- 
priu al activităţii preoteşti este tocmai aducerea la 
biruinţă a spiritualului față de tot ce este material, 
a veşnicului față de tot ce este trecător; şi'n această 
grandioasă operă — este lucru şliut — ne pot ajută 
învățătorii; cărările noastre se împletesc, se con- 
topesc. 

Deaceea a ştiut legiuitorul, -care a întocmit le- 
gea învăţământului primar şi care a scos învăţă- 
mântul de sub oblăduirea Bisericii, că e bine ca 
învățătorii în Duminici şi sărbători să conducă copiii 
la sfânta liturghie. Legea nu precizează că ce e de 
făcut dacă învăţătorul e ortodox şi elevii de diferite 
religii. În practică desigur rar se întâmplă, ca un 
învăţător ortodox să conducă elevii lu biserica greco- 
catolică. (Despre contrarul acestui fapt m'am convins 
personal). lată momentul izbitor, când, din lipsă de 
comunitate: de ideal regligios, o parte însemnată din 
activitatea preotului unit, este zădărnicită. 

Biserica, oferă şi alt teren de activitate comună, 
chiar în cadrul cultului public. Cine să fie cantorii 
bisericilor noastre — după vechiul şi frumosul obi- 
ceiu — dacă nu învățătorii, cari prin cultura lor ge- 
nerală şi muzicală, prin gustul lor pot dă poporului 
cele mai strălucite pilde de evlavie? Nu este la ţară 
mai vădită dovadă de solidaritate intelectuală şi 
morală, decât faptul, că învățătorul este alăturea de 
preot în manifestaţiunile cultului divin. Ce pildă 
grăitoare este aceasta şi cu câtă atenţiune este. ur- 
mărită din partea poporului! Cum va fi însă aceasta 


cu putinţă, dacă nu ni se numesc învăţători de re- 
ligia noastră, ci învăţători, cari prin felul lor nu pot 
fi cantori în bisericile noastre. Să fie zis în treacăt, 
că deşi în sânul învăţătorimii domneşte, spiritul de 
eliberare de sub „jugul şcolii confesionale“, tendinţă, 
care ajungând la rezultatele dorite. a depăşit alocurea 
marginile reformei şcolare şi a degenerat in lipsă de 
religiozitate, totuşi cu mare bucurie am aflat învă- 
țători uniţi, (formaţi în şcolile normale de stat) cari 
bucuros sar înrolă în serviciul Bisericii ca şi can- 
tori. (Şi dacă vremurile ar permite, ca şi cantori-în- 
văţători |) Se prea poate, că pe unii îi amăgesc nu- 
mai veniturile cantorale; dar şi aşa este un titlu de 
merit pentru Biserică, care adaugând la leafa mo- 
destă a învăţătorilor o oarecare sumă (şi ce bine le 
cade mai ales celor tineri |) oferă şi sub raport mate- 
rial o posibilitate de colaborare. 


Am pomenit numai aceste două chestiuni, cari 
formează la țară izvorul discuțiunilor mult agitate; 
şi să-mi fie îngăduit a observă, că rândurile de mai 
sus sunt tălmăcirea unor constatări, făcute cu multă 
jale de bravii noştrii credincioşi. a 


* 


Domnul prof. Nicolae lorga a spus, nu de mult 
că Biserica unită trebuie sprijinită, pentrucă ea are 
o providențială menire pentru România. Biserica 
unită, prin felul ei de a fi, ne leagă sufleteşte de 
Apus. Desigur fiecare preot unit are în programa | 
vieţii sale, ca pe lângă respectarea tuturor trăsătu- 
rilor caracteristice ființei noastre etnice, să răspân- 
dească în mijlocul poporului românesc subtilul spi- 
rit apusean, care în curând trebuie să ne încorpo- 
reze în organismul civilizației apusene. Ce vom zice 
însă, când cu durere constatăm, că în aceşti zece 
ani de muncă -febrilă a renaşterii noastre culturale, 
mulţi dintre noi am fost stânjeniţi în stăruinţele noas- 
tre, înire altele, şi prin faptul, că nam avut învă- 
țători, cu cari si fi putut colaboră. Prea frumos s'a 
vorbit despre Biserica noastră (la Oradea, Beiuş şi 
în tot anul, la Blaj), dar prea urâte au fost apucă- 
turile pentru desființarea ei, şi cari părea că nu 
sunt departe de a se închegă într'un sistem detestabil. 

Am la mână unele date din judeţul Aradului. 
În comuna Şimandul de sus a fost un post vacant 
de învăţător; un învăţător unit, cu toate drepturile 
şi cu o duzină de molive personale şi familiare a ce- 
rut să fie detaşat aicia; cererea nu 'i-s'a satisfăcut, 
cu toate că a mai deținut acelaş post opt ani dea- 
rândul până la 1927, când, din molive nejuste, l-au 
transferat în altă comună. În comuna Mocrea, unde 
locuitorii români toţi sunt uniţi, nu s'a numit niciun 
învăţător unit, deşi parohul locului a cerut în mai 
multe rânduri numirea unui astfel de învăţător. In! 
Gurba, sat unit, din 3—A4 puteri didactice, nici una 

nu-i unită. Tot aşa la Sintea- Mare, locuitorii fiind - 


în majoritate uniţi, totuşi nu-i niciun învăţător unit, 

Am făcut această excursiune printrun colţ al 
Ardealului, nu pentruca să privim piezis la d-nii în- 
văţători, în mijlocul cărora am dori să vedem şi câte 
un învățător unit, ci pentru a sta faţă'n faţă cu stări, 
cari ne îndeamnă să denunțăm opiniei publice o 
jignitoare lipsă de atenţiune faţă de locuitorii satelor 
unite ; mai mult: să denunţăm lipsa de sprijin pen- 
iru desvoltarea vieții religioase, nefiind în acele sate 
învăţători, cari să conducă copiii la bi.erică şi cari să 
fie ei înşişi, prin prezența lor consecventă la Sfta 
Liturghie, pildă vie de religiozitale. Despre relele ce 
izvoresc de aici nici nu pomenesc! 


Cred că scrisul meu va servi şi pentru alt scop: 
el va face ca jalba noastră a tuturora in această 
materie să se condenseze într'o singură cerere, care 
se aşterne înaintee Prea Sfinţiţilor nostri Episcopi. 
Prea Sfinţiile Lor desigur ne vor ascultă şi vor 
bine voi a căută modalitatea pentruca să se vindece 
această rană a unor sate d'ale noastre. 


Pr. loan Fântânar. 

Să ne strângem rândurile. 


Inimi învăpăiate de dragoste nefăţărită către 
Biserica cea adevărată alui Cristos şi străbătute de 
grija mântuirii sufletelor, au luat inițiativa înfiinţării 
unei „Asociaţiuni Generale a Românilor Uniţi“ (A. 
G.R U.) din întreagă provincia bisericească de 
Alba-lulia şi Făgăraş. . 















Congresul de constituire se va ţinea în primă- 
vara anului acesta, iar până atunci membrii comi- 
tetului de iniţiativă vor aran'a conferenţe în toate 
centrele urbane pentruca să facă cunosculă ideia 
aceasta în cercuri cât mai largi. 


Asociaţiunea proectată este cu caracter religios 
şi social, având de scop: „Susținerea, apărarea şi 
realizarea intereselor Bisericii unite cu Roma prin: 
a) adâncirea vieţii religioase a membrilor; b) inten- 
sificarea educaţiei religioase; c) combaterea curen- 
telor sociale şi religioase cu caracter sectant, des- 
tructiv şi anticreştinesc ; d) îndrumarea vicţii publice 
şi private potrivit eticei creştineşti şi în sentimentul 
iubirii de neam şi de patrie“ . Mijloacele morale 
pentru realizarea acestui scop sunt: adunări, confe- 
rențe, prelegeri, răspândire şi edare de cărţi, reviste 
şi ziare scrise în spirit creştinesc şi românesc şcl. — 
Şi pentruca neînţelegerea să nu se poată încuiba 
între membrii A. G. R. U.-lui, este exclusă politica 
de partid. 


Este aceasta iniţiativă a credincioşilor Bisericii 
noastre unite cu Roma un început care marchează 


puterea de viaţă ce o are Biserica noastră prin asis- 
tența Spiritului Sfânt. 

Biserica catolică din ţările apusului are puter-: 
nice organizaţiuni de aceasta natură, aşezate în faţa 
puhoiului de atacuri din afară ca şi tot atâtea ce- 


“ tăţui inexpugnabile. O astfel de cetăţuie vrea să fie 


pentru Biserica noastră proeclata Asociaţiune. Nu 
dorim răul şi nu vrem moartea nimănuia, dar vrem 
mântuirea sufletelor noastre şi întărirea neamului. 
Pentru aceasta ne trebuie A. G. R.U.. 


La numărul de faţă al „Vestitorului“ alăturăm 
pentru parohii câte un exemplar din „Proectul de 
Statute. pentru Asociaţiunea Generală a Românilor 
Uniţi“ ca Fraţii preoţi — în vederea organizării 
acestei Asociaţiuni — să tălmăciască poporului pe 
înțelesul tuturor scopul şi folosul sufletesc care îl 
urmăreşte proectata Asociaţiune, precum şi modul 
de organizare. Pregătind astfel calea cu toată râvna 
apostolică, izbânda finâlă va fi asigurată. 


Cu Dumnezeu înainte | 

E 38 XX. 
Din Şeitin. 


Primim dela bravii nostri credincioşi din Seilin (jud. Arad) 
umătoarea scrisoare : 

In ziua de 9 Dec. 1928 Sărbătoarea „Zămislirea S. Ana“ în, 
Şeitinul (jud. Arad) a avut să încresteze la răboj o zi de. înăl- 
jare sufletească, care preţuieşte ca o zi de Paşti, fiindcă nouă: 
Şeitinenilor, mai ales Uniţilor, ne-a fost o adevărată -reînviere 
această zi. 

lată cum s'a desfăşurat această sărbătoare: 

La ora 6 dimineaţa, clopotele au început să sune ne- 
încetat, vestind praznicul bisericei noastre. Poporul alergă la 
biserică să se mărturisească ; să-şi mărturisească păcatele în 
onoarea Zamislirei fără prihană a Maicei sfinte, care este tot 
odată. Hramul bisericei noastre. ! 

La Ora 9 s'a început S. Liturghie. 

La Liturghie M. On. Protopop a ținut o predică în «cinstea 
Maicei Domnului. In decursul S; Liturghii s'au împărtăşit credin- 
cioşii în număr frumos. La Ora 12 întreg poporul a încunjurat 
biserica în cinstea Prea Curatei, de 3 ori. A 

După masă la ora 2 s'a adunat la şcoala noastră confe- 
sională mulţime mare de credincioşi. Au fost mulţi şi dintre 
fraţii ortodocşi. 

Aici s'a ţinut a doua adunare generală a Reuniunii „Sf . 
Maria“ din Şeitin, cu următorul program: 

'1. Cântarea „Salutul Mariei“, cântată de tot poporul. 


2. M. On. Domn Protopop deschide adunarea generală 
arătând progresele „Reuniunii“, făcute dela prima adunare ge- 
nerală, ce s'a ţinut în 6 Febr, 1927. | i 

Urmează cetirea raportului fiecărui funcţionar, 
„Reuniunii“ cât şi a bibliotecii: 


atât a 


3. Raportul cassierului „Reuniunii“ şi al bibliotecii. 


4, Raportul controlorului bibliotecii. 

5. Raportul bibliotecarului din care se constată că în anul 
1928 s'au împrumutat 1088 de volume. 

6. Raportul dirigintelui şi al preşedintelui 
arătând activitatea „Reuniunii“ în anul 1928. 

7. S'a deschis cheia S-tului Antoniu, în care se strâng 
„ bani pe seama săracilor, şi s'a aflat suma de 840 lei, sumă care 
s'a strâns dela Pagti până la Zămislirea S-tei Ana. 


„Reuniunii“, 


M. On. D. Protopop dă cuvântul poporului ca să numiască 


el pe săracii cărora să se deă din bani. Un poporean a cerut 
să se deă ajutor şi unei femei nepulincioasă, care eră ortodocsă. 
Tot poporul a aprobat această cerere, numai o-singură femeie 
sa opus, terând să nu i-se deă ajutor fiindcă e :ortodocsă. Intre 
noi însă, nu trebuie să încapă astfel de neînţelegeri, să nu se 
audă asifel de vorbe, fiindcă Domnul Hristos ne-a învăţat să 
facem şi noi :asemenea Samarineanului îndurat, iubind pe de- 
aproapele nostru fără deosebire de neam şi lege. 

Această adunare generală a fost cuprinsă de fiorii emo- 
ției şi a fost firesc să fie aşa, căci noi Uniţii, ori cât de puţini 
suntem, punem umăr la umăr şi ajutăm pe cei neputincioşi, că 
doar acelaş suflet bate în toți şi „Reuniunea“ este mândră că 
a putut prileji astfel de 'momente sărlătoreşti. Ea este din nou 
purtătoarea luminei. Adunarea aceasta a fost un adevărat pele- 
rinaj la Altarul Domnului. Să dea Dumnezeu ca şi viitoarele 
adunări să fie ia fel, arătând că ne uneşte aceeaşi iubire izvo- 
rită din inima Domnului Hristos, care s'a jerifit pe sine pentru 
toţi. Această iubire o sădeşte şi cultivă în sufletele membrilor 
săi „Reuniunea S-ta Maria” şi această iubire nu ne desparte, ci 
din contră ne uneşte. 

Șeitin. 

'Stefan Băcican 


iunior, economul si bibliotecarul „Reuniunii“. 


— Paştile se vor sărbători la 31 Martie. Sf. 
Sinod al bisericii ortotoxe române a hotărit respec- 
tarea deciziunilor luate la 14 Mai 1928, după care 
Paştile se vor sărbători în anul acesta la 31 Martie. 
Aceasta hotărize, semnată de către toţi episcopii pre- 
zenți, prevede sancțiuni severe pentru chiriarhii -cari 
nu vor observa aceasta dispoziţiune. Pedeapsa — după 
mărimea vinei — poate fi chiar şi înlăturarea celui 
_nesupus din cinstea pe care o deține. 


— Asociaţia Naţională a studenţilor români 
uniți din Cluj în sedința plenară din 2 Dec. 1928 
şi-a ales următorul comitet de conducere, pe anul 
şcolar '1928—929: Preşedinte: DI loan Socaciu, stud. 
în diept; Vicepreşedinte: Dl Aurel Nana, stud. în 
medicină ; Dl Eugen Nuţiu, stud. în medicină; Secre- 
tar general : DI Mihail Marina, stud. în drept ; Cassier: 
DI Vasile Bondrea, stud. în lit. şi fil. Cenzor: DI Emil 
Mesaroş, stud. în ştiinţe; Secretar de şedintă: Dl 
Gheorghe Miculaş, stud. în lit. Secretar de comitet: 
Dl loan Drăgoi, stud. în medicină; Bibliotecar: DI 
Emil Cioloca, stud. în drept; Membri: Dşoarele Ica 
Băgăianu, st. în ştiinţe; Eliza Neamţu, stud. în lit.; 
Liţi Barbu, stud. în ştiinţe; Dl lon Negrea, stud. în 
med.; Dl: Mihai Balea, stud. îrt ştiinţe. Membri cu 
vot consultativ : Preş. de onoare: Dl.Gheorghe Suciu, 
stud. în ştiinţe; DI lon Liviu Hulea, rig. în drept. 





Tipografia „ATENEUL" S. A. Oradea. 






, XIZEZIIZ? 





BIBLIOGRAFIE. 


— P. Theophilus Spaăil S. 1.: Doctrina theologiae Orien- 
tis Separati de S. Eucharistia, Il. — Tratează cu multă crudiţie 
chestiuni privitoare la forma Euharistiei, cuminecarea sub amân- 
două speciile şi cuminecarea copiilor. — Orientalia Christiana, 


Vol. XIV, — 1. No. 50, lan.—Febr. 1929. 


— Anuarul Reuniunii Femeilor Române din Beiug şi 
jur. 1 Maiu 1927 — 24 lunie 1922. Aceasta Reuniune, care pe 
drept se poate mândri cu Inaltul Patronaj al Maj. Sale Regina 
Maria, este un nesecat izvor de apă vie, care înviorează de- 
opotrivă sufletele amărâte şi pe cele dornice de lumină din ju- 
rul istoricului-orăgel Beiuş. Aceasta se vede şi din .minuţioasa dare 
de :seamă asupra activității Reuniunii, semnată de secretara R. 
Doamna Elisa Dr'Pavel. Credem că ar fi bine şi folositor, dacă 
aceste anuare ar prezenta publicului mare şi câte una, măcar, 
dintre frumoasele şi instructivele conferențe pentru popor, în cari 
este atât de -bogată activitatea Reuniunii Femeilor Române din 
“Beiuş şi jur, care se prezintă publicului cu a IX. bogată dare 
de seamă. 

— Citiţi „Cărţile Bunului Creştin“, bibliotecă de popu- 
larizare a adevărurilor veşnice, care-apare la Blaj, sub îngrijirea 
profesorului luliu Maior! Zileie irecute a apărut No. 8. Legea 


" Sirămoşească, prelucrare după „Dogmatica fundamentală“, vol. 


II, -ed. II., a |. P. S. mitropolit de Alba-lulia şi Făgăraş, Dr 
Vasile Suciu, de luliu Maior. In brogura 'aceasta se răspunde, 


"cu multă competinţă, la mult discutata întrebare : care este legea 


noastră cu adevărat strămoşească, precum şi la celelalte două: 
dela cine am primit noi Românii creştinismul, şi cine ne-a în- 
crestinat. Răspunsul nu ni-l dă l. P. S. mitropolit, ci :marii isto- 
rici ai neamului : Dimitrie Onciul şi N. lorge, apoi |. Nistor, Em. 
Panaitescu şi A. D. Xenopol, precum şi preoţii ortodocşi, isto- 
rici şi ei, Dr. loan Lupaş şi Ştefan Meteş, Se pun apoi faţă in 
față meritele celer două biserici româneşti, a celei ortodoxe şi 
a celei unite, citându-se părerile învățaţilor: Aron Densuşianu, 
loan Bianu, D. Drăghicescu. Sextil Puşcariu, Ovid Densuşianu- 
Alexe Procopovici, Augustin Scriban, E. Lovinescu, Em. Panai- 
tescu şi Al. Lapedatu, adăugându-se la urmă unul dintre cele 
mai frumoase articole a marelui istoric, fost canonic la Blaj, 
Dr Augustin Bunea. Cartea se ceteşte uşor, fiind scrisă pe înţe- 
lesul tuturor, şi se poate comanda dela Librăria Seminarială din 
Blaj, precuni şi dela toate librăriile din țară, pentru pretul de 
15 lei + 2 lei porto postal. 

HONIG_FRIDERIC ARAD 


Cea mai veche şi mai 
mare turnătorie de clo- 
pote din România. 


Fondată la anul 1840. fi 


La comandă fabric ÎI 
clopote de orice mărime 4 
din cel mai curat bronz 
pentru clopote pelânsă 
garanţă mare şi cu pre- 
fixarea precisă a tonuri- . 
lor. Invenţie proprie li- 
cenţiată. 

Rechizite şi scaune de 
fer pentru clopote. Motoare electrice pentru 
clopotit. — Condiţiuni avantajoase de plată. 

